# Bacači Sjenki

### Izvor: Wikipedija

Bacači Sjenki su neprofitna međunarodna umjetnička i produkcijska platforma za interdisciplinarnu suradnju, stvaralaštvo te promišljanje intermedijalnih umjetnosti posebice u području njihove primjene u Urbanim prostorima. Njeno sjedište je u Zagrebu, Hrvatska.

Osnovali su je 2001. godine intermedijalni umjetnici Boris Bakal, Katarina Pejović i Željko Serdarević, a u njoj djeluju i s njom surađuju Stanko Juzbašić, Vanja Žanko, Srećko Horvat i mnogi drugi.

BS potiču multikulturalni dijalog stvarajući projekte i platforme za aktivnu kulturnu razmjenu između hrvatskih i inozemnih umjetnika i profesionalaca u umjetnosti, te propituju postojeće koncepte individualnog i kolektivnog identiteta.

BS svojim djelovanjem ohrabruju debatu o naravi i proturječjima globalizacijskih procesa u tijeku i bave se onim društvenim, političkim i kulturnim temama koje ukazuju na “žute mrlje” ili “vruće krumpire” pojedinog društva.

Tijekom 6 godine postojanja, BS su ostvarili niz projekata na domaćoj i međunarodnoj razini. Većina tih projekata, nastalih kao skulpture u vremenu, propitkuje odnos čovjeka i prostora kroz posve različite pristupe: kao specifičnu studiju svjetskih gradova, koja poprima oblike poetsko-detektivskih urbanih putovanja (Shadow Casters]); kao prožimanje i sučeljavanje materijalnog prostora predstave i realnog vremena glumca s virtualnim prostorom i odloženim vremenom filma (proces_grad, III dio); kao ulazak u mikrokozmos jednog nebodera i višedimenzionalno otkrivanje njegove prošlosti, sadašnjosti i budućnosti (Čovjek je Prostor: [[Vitić_pleše]).

U dosadašnjim projektima BS sudjelovalo je preko 80 umjetnika iz 16 zemalja svijeta. Projekti su realizirani i predstavljeni na festivalima i manifestacijama u Zagrebu, Dubrovniku, Bologni, Grazu, Ljubljani, Pisi, Beogradu, Marseille, Leidenu, Genovi Podgorici i New York New Yorku, u suradnji s lokalnim partnerima (Urban Festival, Dani Hrvatskog Filma, Eurokaz Festival, MI2 Institut, ARL i Karantena Festival. [[Hrvatska]; Exodus Festival i Moderna Galerija, Slovenija; CinemaTeatro LUX, Fabbrica Europa, Stagione di Caccia festival i [[Orchestra Stolpnik, Italija; CENPI i Centar Rex, SCG; Stadt Park Galerie, Graz, Austrija; LFK&La FRICHE, Francuska; Sveučilište Leiden, Nizozemska; medijski centar The Kitchen, Dancing in The Streets, Sveučilište Columbia, USA).

BS financiraju zagrebački Gradski ured za kulturu, Ministarstvo kulture Republike Hrvatske te brojni sponzori (Zagrebačka banka, Erste banka, Ergonet, itd.) i fondacije (Nacionalna zaklada za civilno društvo, Trust for Mutual Understanding, ArtsLink, ECF, itd.).

Dobavljeno iz "http://hr.wikipedia.org../../../b/a/c/Baca%C4%8Di_Sjenki_c043.html"

Kategorije: Multimedijalni umjetnici | Hrvatski umjetnici

##### Views

- Članak
- Razgovor
- Trenutna inačica

##### Traži